قیزمار هاوادا ایشلهین اینسانلار اؤز صحتلرینه خصوصی دقت یئتیرملیدیرلر.
بو سؤزلری آخار. آذ-آ صحییه ناظرلیگی مطبوعات خیدمتینین امکداشی صفایه احمدووا گون وورمادان قورونماق اوچون نلر ائتمک لازیم اولدوغونو ایضاح ائدرکن دئییب.
او بیلدیریب کی، آچیق هاوایا چیخماغا مجبور اولمایان اینسانلار، اساساً ده خسته، اوشاق و یاشلیلار کؤلگهده دایانمالیدیرلار: "گونشلی هاوایا چیخدیقدا سو، گوندن قورویوجو اؤرتوک و چتیر گؤتورملیدیرلر. گونش آلتیندا ایشلهمهیه مجبور اینسانلار ایسه بئله هاوادا تئز-تئز کؤلگهده استراحت ائتمهلی، چوخلو سو ایچمهلی، گوندن قورونماق اوچون باش اؤرتوکلریندن ایستیفاده ائتملیدیرلر. حالینین پیسلشدیینی، باش آغریسی، باش گیجللهنمهسی حس ائتدیکده ایسه تئز حکیمه مراجعت ائتمک گرکدیر.
یانینیزدا بیرینین گونوورمادان ناراحات اولدوغونو گؤردوکده اونو کؤلگهیه چکمک و ایلکین یاردیم گؤسترمک لازیمدیر. حالی پیسلشن اینسانین هوشو یئریندهدیرسه، اونا سو ایچیرملی، سویو اوزونه، الینه و بوینونا چکمهلی، بدن تئمپراتورونو آشاغی سالمالیسیز. عینی زاماندا حکیم چاغیریلمالیدیر».
قید ائدک کی، ایول آیی باشلایاندان ۱۵ نفر گونوورما سببیندن حکیمه مراجعت ائدیب.
azb_Arab azb_Arab azb_Arab azb_Arab azb_Arab